
Martfű Város Polgármesterétől
5435 Martfű, Szent István tér 1.

telefon: 56/450-222; fax: 56/450-853; e-mail: titkarsag@ph.martfu.hu
Előterjesztés

Pályázat kiírása a Martfű Városi Művelődési Központ és Könyvtár Kávéházának üzemeltetésére
Martfű Város Önkormányzata Képviselő-testületének

2019. január 31-i ülésére

Előkészítette: dr. Molnár György és Szász Éva jegyző 
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Martfű Városi Művelődési Központ és Könyvtár (a továbbiakban: intézmény) Kávéházának jelenlegi üzemeltetője kérelmezte szerződéses jogviszonyának közös megegyezéssel történő megszüntetését, melyhez az intézmény vezetője hozzájárult.

A szerződés megszűnésével a Művelődési Központ és Könyvtár Kávéházának kihasználtságát érdemes lenne tovább folytatni, mellyel további bevételre is szert tehetne az intézmény, erre tekintettel javaslom, a Tisztelt Képviselő-testületnek, hogy ezt a fajta lehetőséget, mint az intézmény fenntartója pályázati eljárás keretében tegye meg. A pályáztatással versenyhelyzetet teremt a képviselő-testület és felmérheti a piaci szereplőket.

Kérem a Tisztelt Képviselő-testületet, hogy az előterjesztést vitassa meg és hozza meg döntését.

Határozati javaslat
Martfű Város Önkormányzata Képviselő- testületének
______/2019. (I. 31.) határozata
Pályázat kiírása a Martfű Városi Művelődési Központ és Könyvtár Kávéházának üzemeltetésére
1. Martfű Város Önkormányzatának Képviselő-testülete a Martfű Városi Művelődési Központ és Könyvtár Kávéházának üzemeltetésére vonatkozó pályázati kiírást jelen határozat mellékleteként elfogadja.
2. A képviselő-testület felhatalmazza a Pénzügyi, Ügyrendi és Városfejlesztési Bizottságot és az Oktatási, Művelődési, Sport, Civil és Egyházi Kapcsolatok Bizottságát a pályázatok bontására, véleményezésére és bírálatára.
3. A képviselő-testület felhatalmazza a polgármestert a pályázati kiírás https://martfumuvhaz.hu/ és a http://www.martfu.hu/ web oldalon történő közzétételére.
felelős: polgármester

határidő: a képviselő-testületi döntést követő nap

Erről értesülnek:

1. Valamennyi képviselő helyben

2. Martfű Városi Művelődési Központ és Könyvtár helyben

3. Pénzügyi és Adóügyi Iroda
4. Irattár
Martfű, 2019. január 31.

	
	Dr. Papp Antal

polgármester


1. melléklet a ______/2019. (I. 31.) határozatnak
Pályázati kiírás

Martfű Városi Művelődési Központ és Könyvtár Kávéházának üzemeltetésére

A pályázat tárgya
Martfű Város Önkormányzatának Képviselő-testülete (a továbbiakban: képviselő-testület) pályázatot hirdet Martfű Városi Művelődési Központ és Könyvtár (a továbbiakban: intézmény) épületének földszintjén található Kávéház rendszeres üzemeltetésére és az intézmény rendezvényen büfészolgáltatásának biztosítására.

A Kávéház címe: 5435 Martfű, Mártírok út 1.

Az üzemeltetés során lehetőség van előzetes egyeztetés alapján olyan önálló rendezvények szervezésére, mely összhangban van az intézmény szellemiségével, kulturális küldetésével.

Az üzemeltetés részletei úgy, mint a nyitvatartási időpontok, felelősségi körök egyéb a nyertes ajánlattevővel kötendő üzemeltetési szerződésben kerül meghatározásra.

A Kávéház nyitva tartásának törzsideje: 

	hétfő
	zárva

	kedd, szerda, csütörtök
	800 - 2200

	péntek
	800 - 2400

	szombat
	1600 - 2400

	vasárnap
	1400 - 2000


Az intézmény az üzemeltetési díj ellenében biztosítja a tulajdonában lévő kiszolgáló pult, aula és terasz bútorzat használatát.

A Kávéházban jelenleg megtalálható az előző üzemeltető tulajdonát képező eszközök és berendezések listája (a pályázat mellékletében megtalálható) a pályázati kiírás mellékletét képezi. Ezen eszközök és berendezések a tulajdonostól megvásárolhatóak.

Az intézmény 2019. március 15. napjától határozott időre 5 évre (2024. január 31. napjáig) köt szerződést az üzemeltetővel, melyet mindkét fél 60 napos határidővel a hónap utolsó napjával indoklás nélkül írásban a másik félhez címzett egyoldalú nyilatkozattal felmondhat.

A kávéház üzemeltetője havi üzemeltetési díjat fizet az intézménynek, az első és második hónapra járó üzemeltetési díj teljes összegét legkésőbb 2019. március 05-ig köteles megfizetni, ezt követően a tárgyhónapra járó üzemeltetési díjat a tárhónap előtti hónap utolsó napjáig, köteles megfizetni az üzemeltető.

A pályázó köteles a pályázati adatlapon legfeljebb egy A4-es oldalon leírni, az üzemeltetési szándékot, az általa nyújtott szolgáltatások körét, az önálló rendezvényekkel kapcsolatos elképzeléseket és a bírálati szempontnak számító üzemeltetési díjra vonatkozó ajánlatát. Az üzemeltetési díj összegének legalább havi nettó 60.000,-Ft-nak kell lenni.

A nyertes pályázó köteles az általa megajánlott 3 havi nettó üzemeltetési díjnak megfelelő óvadékot a 10700309-67021879-51100005 számú bankszámlaszámra az eredményhirdetést követő 15 napon belül, de legkésőbb az üzemeltetés kezdőnapjáig 2019. március 15-ig.

A pályázó csak a kiíró által mellékletként csatolt adatlapokat használhatja! A pályázati adatlap és a nyilatkozatok tartalma nem változtatható meg és nem javítható!

Pályázók köre

a) a polgári perrendtartásról szóló 2016. évi CXXX. törvényben meghatározott gazdálkodó szervezet, melynek tevékenységi körében szerepel jelen kiírásban szereplő, pályázat tárgyában megjelölt tevékenység végzéséhez szükséges TEÁOR kód, vagy az üzemeltetés megkezdéséig (2019. március 15.) regisztrálta a NAV-nál az üzemeltetés végzéséhez szükséges TEÁOR kódot

b) 18. életévét betöltött természetes személy, aki az üzemeltetés megkezdéséig (2019. március 15.) a szükséges TEÁOR kóddal bejegyezteti az üzemeltetést végző gazdálkodó szervezetet

A pályázathoz csatolni kell a következő pályázati felhívás mellékletét képező mellékleteket

I. gazdálkodó szervezet esetében:

a) az adatlap

b) a nyilatkozat

c) a https://www.e-cegjegyzek.hu/ weboldalról letöltött legfrissebb cégkivonatot

II. természetes személy esetében:

a) az adatlap

A pályázat benyújtásának módja, helye és határideje

a) a pályázatot egy eredeti példányban, minden oldalt aláírva kell benyújtani,

b) a pályázatot zárt borítékban, egy példányban, személyesen a Martfűi Polgármesteri Hivatal titkárságán vagy könyvelt postai küldeményként (ajánlott, vagy tértivevényes) Martfű Város Önkormányzata Képviselő-testületének címezve az 5435 Martfű, Szent István tér 1. címre kell benyújtani,

c) a pályázat személyesen történő benyújtásának határideje: 2019. február 15. 1600 óráig, postára adásának határideje: 2019. február 15.

Hiánypótlás

A jelen pályázati eljárásban hiánypótlás nincs.

Kizáró okok

A benyújtott pályázat érdemi vizsgálat nélkül elutasításra kerül ha

a) a hibásan, hiányosan, vagy a megadott határidő után került benyújtásra,

b) a pályázat feltételeként előírt és a pályázathoz csatolt nyilatkozatot a pályázó visszavonja, 

c) bármely tekintetben valótlan adatszolgáltatást tartalmaz, 

d) a pályázó ellen csőd-, felszámolási eljárás, vagy végelszámolási eljárás van folyamatban, 

e) a pályázó nincs nyilvántartva, vagy nem nyilatkozik a pályázati kiírás pályázók köre b) pontjában foglaltakról

f) a pályázónak 60 napot meghaladó köztartozása van,

g) a pályázó az államháztartásról szóló 2011. évi 2011. évi CXCV. törvény (röviden: Áht.) 50. § (1) bekezdés c) pontja, valamint a nemzeti vagyonról szóló 2011. évi CXCVI. törvény 3. § (1) bekezdés 1. c) pontja szerint nem minősül átlátható szervezetnek, 

h) a pályázó nem a megfelelő pályázati adatlapot és nyilatkozatot tölti ki

Bírálatra csak tartalmi és formai szempontból megfelelő pályázat kerülhet.

Az értékelés szempontjait képezik 
A legmagasabb összegű havi nettó üzemeltetési díjra tett ajánlata.

Azonos üzemeltetési díjra tett ajánlatok esetében a képviselő-testület előnyben részesíti, ha a pályázó martfűi székhelyű gazdálkodó szervezet, vagy a természetes személy martfűi székhelyű gazdálkodó szervezet alapításáról nyilatkozik.

Azonos üzemeltetési díjra tett martfűi székhellyel rendelkező, vagy martfűi székhelyről nyilatkozó ajánlattevők esetén sorsolással dönt a képviselő-testület.

A pályázatok bontását, véleményezését és bírálását a képviselő-testület Pénzügyi, Ügyrendi és Városfejlesztési Bizottság és az Oktatási, Művelődési, Sport, Civil és Egyházi Kapcsolatok Bizottsága végzi.

A pályázatok elbírálásáról Martfű Város Önkormányzatának Képviselő-testülete dönt, a soron következő képviselő-testületi ülésen legkésőbb 2019. február 28-ig. A pályázók meghívást kapnak a képviselő-testület ülésére.

A képviselő-testület az elutasított pályázatokat nem küldi vissza. A pályázat eredménye a döntés meghozatalát követő napon a www.martfu.hu oldalon kerül közzétételre.

Jogorvoslat

Martfű Város Önkormányzata Képviselő-testületének döntésével szemben jogorvoslatnak helye nincs. 

Elérhetőség

A pályázattal kapcsolatban a pályázók az alábbi telefonszámon kaphatnak felvilágosítást: 

Martfűi Polgármesteri Hivatal +36 (56) 450 222 130-as melléken dr. Molnár György

Martfű Városi Művelődési Központ és Könyvtár +36 (56) 450 146 Asztalos Árpádné

Pályázati kiíráshoz tartozó mellékletek:

I. gazdálkodó szervezet esetében:

a) az adatlap

b) a nyilatkozat

II. természetes személy esetében:

a) az adatlap

III. A Kávéházban jelenleg megtalálható, az előző üzemeltető tulajdonát képező eszközök és berendezések listája 

IV. Üzemeltetési szerződés

A pályázat eredményhirdetése

Martfű Város Önkormányzatának Képviselő-testülete a képviselő-testületi döntést a pályázati adatlapon megadott elektronikus levélcímre, ennek hiányában postai úton kézbesíti valamennyi pályázónak.

A képviselő-testület biztosítja a Kávéház helyszíni megtekintését a Martfű Városi Művelődési Központ és Könyvtár igazgatójával előzetesen egyeztetett időpontban.

Martfű Város Önkormányzatának Képviselő-testülete a pályázat eredménytelenné és érvénytelenné nyilvánításának jogát fenntartja. 

Záradék:

Martfű Város Önkormányzatának Képviselő-testülete jelen pályázati kiírást mellékleteivel együtt a _____/2019. (I. 31.) határozatával hagyta jóvá.

Martfű, 2019. január 31.

	
	Dr. Papp Antal

polgármester

